www.เราไม่ทิ้งกัน.com เพิ่มปุ่ม ยกเลิกและสละสิทธิ์เยียวยา 25 เม.ย.นี้
www.เราไม่ทิ้งกัน.comเพิ่มปุ่ม ยกเลิกและสละสิทธิ์เยียวยา วันที่ 25 เม.ย.นี้ ต้องการคืนเงินโดยสมัครใจ หรือรัฐวิสาหกิจ ขอสละสิทธิ์ได้นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) เปิดเผยว่า หลังจากทีมพิทักษ์สิทธิ์จำนวนประมาณ 17000 คน ได้ลงพื้นที่เพื่อตรวจสอบสิทธิ์กลุ่มผู้ลงทะเบียนที่ขอทบทวนสิทธิ์ในมาตรการเยียวยา 5000 บาท จำนวน 3 เดือน ในวันที่ 23 เม.ย.ที่ผ่านมา พบว่า มีผู้ลงทะเบียนที่ได้แจ้งข้อมูลไม่เป็นความจริง หรือแจ้งข้อมูลที่เป็นเท็จดังนั้นในวันที่ 25 เม.ย.63 เวลา 09.00 น. ที่ เว็บไซต์ www.เราไม่ทิ้งกัน.com กระทรวงการคลังจึงเพิ่มปุ่มให้ผู้ที่ประสงค์จะยกเลิกขอรับสิทธิ์เยียวยาได้เข้ามายกเลิกซึ่งเป็นปุ่มสีแดงนอกจากนี้ ยังเพิ่มปุ่ม สละสิทธิ์รับเงินเยียวยา ซึ่งเป็นปุ่มสีชมพูเข้าไปในเว็บไซต์ด้วย เพื่อเปิดโอกาสให้กลุ่มที่ต้องการขอคืนเงินเยียวยาได้เข้ามาสละสิทธิ์ ซึ่งขณะนี้ได้รับแจ้งว่า มีกรณีที่ผู้ได้รับสิทธิ์เยียวยาเสียชีวิต ทางครอบครัวต้องการที่จะคืนเงินเยียวยาดังกล่าวขณะเดียวกัน ยังมีพนักงานรัฐวิสาหกิจ ซึ่งประกอบอาชีพอิสระได้สิทธิ์รับเงินเยียวยาอีกด้วย ซึ่งกลุ่มนี้จะต้องมาดำเนินการคืนเงิน เพราะจัดอยู่ในกลุ่มที่ไม่ได้รับสิทธิ์เยียวยา ดังนั้น กระทรวงการคลังจึงเปิดช่องทางให้มีการคืนเงินดังกล่าวขึ้นกลุ่มพนักงานรัฐวิสาหกิจเป็นกลุ่มที่กระทรวงการคลังจะทำการตรวจสอบย้อนหลัง (Post Audit) อยู่แล้ว เพราะเป็นกลุ่มที่เราไม่มีฐานข้อมูลที่จะเข้าไปตรวจสอบตั้งแต่แรก แต่ระยะเวลาที่รัฐต้องเร่งรีบในการตรวจสอบและจ่ายเงิน ทำให้คนกลุ่มนี้ ได้สิทธิ์เยียวยา แต่เมื่อตรวจสอบย้อนหลัง กลุ่มนี้จะต้องคืนเงิน ซึ่งขณะนี้ได้แจ้งไปยังรัฐวิสาหกิจทั้งหมดแล้วทั้งนี้ ในช่วงที่ผ่านมา กระทรวงการคลังได้จ่ายเงินเยียวยาไปแล้วประมาณ 4.9 ล้านราย ในระยะถัดไปจะเริ่มจ่ายในจำนวนที่มากขึ้น หรือราว 700000 คนต่อวัน เพราะระบบสามารถประมวลผลได้รวดเร็วขึ้นโดยในสัปดาห์หน้าวันที่ 27-28 เม.ย.63 จะมียอดจ่ายเงินเยียวยารวม 1.5 ล้านคน ซึ่งกลุ่มที่จ่ายเงินรอบนี้นั้น ได้ตรวจสอบข้อมูลเรียบร้อยแล้วจากกลุ่มที่ขอข้อมูลเพิ่มเติมและกลุ่มที่ขอทบทวนสิทธิ์สำหรับในกลุ่มที่ขอข้อมูลเพิ่มเติมจำนวน 6.3 ล้านราย ขณะนี้ส่งข้อมูลเข้ามาแล้ว 4.8 ล้านราย เหลือ 1.5 ล้านราย ดังนั้นจึงขอแจ้งกลุ่มคนเหล่านี้ให้เร่งเข้ามาให้ข้อมูล เพื่อให้ระบบทำการตรวจสอบข้อมูล ส่วนกลุ่มที่ขอทบทวนสิทธิ์นั้น ล่าสุดมีผู้ขอทบทวนสิทธิ์แล้ว 2.5 ล้านรายทั้งนี้ หลังจากมีการประชุมคณะกรรมการกำกับดูแลด้านผู้ได้รับผลกระทบจากการแพร่ระบาดของโรคไวรัสโควิด-19 หรือคณะเยียวยา ของปลัด 10 กระทรวง เมื่อสัปดาห์ก่อน คณะกรรมการชุดนี้กำลังรอข้อมูลในกลุ่มตกหล่นจากมาตรการเยียวยา จากกระทรวงการพัฒนาสังคมและความมั่นคงของมนุษย์ (พม.) หลังจากมีการดูแล 3 กลุ่ม คือ กลุ่มประกันสังคม กลุ่มอาชีพอิสระ และกลุ่มเกษตรกร ครอบคลุมแรงงานกว่า 30 ล้านคนไปแล้วพม.รายงานแล้วว่าอาจมีกลุ่มเปราะบางทางสังคม เช่น คนสูงอายุ คนพิการ หรือคนชายขอบ กลุ่มคนที่ไม่เข้าถึงอินเทอร์เน็ต ดังนั้นพม.มอบหมายให้ไปช่วยแนวทางการดูแล และเสนอเข้าคณะกรรมการเยียวยา ส่วนในเรื่องเกษตรกร ทางกระทวงเกษตรและสหกรณ์รับไปดูว่าจะมีมาตรการดูแลอย่างไร ขณะที่กระทรวงการคลังจะช่วยดูเรื่องการจ่ายเงินให้ซ้ำซ้อนกับกลุ่มอาชีพอิสระ และกลุ่มประกันสังคม มีการจ่ายเงินไปแล้ว
เว็บไซต์เราไม่ทิ้งกันเพิ่มปุ่ม ยกเลิกและสละสิทธิ์เยียวยา วันที่ 25 เม.ย.นี้ ต้องการคืนเงินโดยสมัครใจ หรือรัฐวิสาหกิจ ขอสละสิทธิ์ได้
เราไม่ทิ้งกัน,ลงทะเบียนเราไม่ทิ้งกัน,ลงทะเบียนรับเงิน 5000,www.เราไม่ทิ้งกัน.com,สละสิทธิ์รับเงินเยียวยา,เงินเยียวยา 5000 บาท,ข่าวทั่วไป